smcproject/ml-wiki-sentences huggingface dataset:
2017ൽ പണിത പള്ളിയാണ് ഇപ്പോൾ നിലനിൽക്കുന്നത്.
2010ൽ ഈ ഇടവക ശതാബ്ദി ആഘോഷിച്ചു.
1993ൽ ഇടവകഅംഗമായ കരുണാകുന്നേൽ (കളിയ്ക്കൽ തെക്കതിൽ) തോമസ് ജോർജ് കശീശ്ശാ, തോമസ് മാർ തിമൊഥെയൊസ്‌ എന്ന പേരിൽ സഭയുടെ മേല്പട്ടസ്ഥാനത്തേക്കു ഉയർത്തപ്പെട്ടു.
ഇദ്ദേഹം  കെ. ൻ.
ജോർജ് കശീശയുടെ മകൻ ആണ്‌.
മറ്റു അനേകർ പട്ടത്വ ശുശ്രുഷയിലും സുവിശേഷ വേലയിലും സ്തുത്യർഹമായ സേവനം ചെയുന്നു.
പോക്ഷണ സംഘങ്ങളും സ്ഥാപനങ്ങളും
ഈ ഇടവകയിൽ 12 പ്രാര്ഥനക്കുട്ടങ്ങളായി 340ൽ പരം കുടുംബങ്ങൾ ആണ് ഉള്ളത്.
ഇടവകയുടെ പോക്ഷണ സംഘങ്ങളായി പ്രവർത്തിക്കുന്നവ ഇവാ ആണ്: ഇടവക മിഷൻ, സൺഡേസ്കൂൾ, സേവികാ സംഘം, ഗായക സംഘം, യുവജന സഖ്യം, സീനിയർ സിറ്റിസൺ ഫോറം, വികസന സംഘം, മധ്യ വർജ്ജനസംഘം, ഇവയെല്ലാം സഭയുടെ ധൗത്യനിർവഹണത്തിനും സമൂഹത്തിന്റെ നന്മക്കയും വേണ്ടി പ്രവർത്തിക്കുന്നു.
ഇടവകയുടെ ഭരണത്തിൻ കീഴിൽ പകൽവീട്, സ്വയംപര്യപാത സുസ്ഥിരതയിലേക്കു ഒരു സ്വയംസഹായ നിർമ്മാണ യൂണിറ്റും, മഴവെള്ള സംഭരണിയും, പച്ചക്കറി തോട്ടവും തുടങ്ങാതിന്നു തയാറെടുക്കുന്നു.
ചിത്രശാല തോമസ് മാർ തിമൊഥെയൊസ്‌ എപ്പിസ്കോപ്പ അവലംബം
വിക്ഷണറി ഇംഗ്ലീഷ് വിലാസം https://ml.wikipedia.org/wiki/Wiktionary
സ്വതന്ത്ര ഉള്ളടക്കമുള്ള ഒരു നിഘണ്ടു നിർമ്മിക്കുന്നതിനുള്ള ഒരു വെബ് അധിഷ്ഠിത ബഹുഭാഷാ പദ്ധതിയാണ് വിക്ഷണറി .
150-ലധികം ഭാഷകളിൽ ഇത് ലഭ്യമാണ്.
സാധാരണ നിഘണ്ടുക്കളിൽ നിന്ന് വ്യത്യസ്തമായി വോളണ്ടിയർമാരുടെ ഒരു സമൂഹമാണ് വിക്ഷണറിക്ക് പിന്നിൽ പ്രവർത്തിക്കുന്നത്.
വിക്കി സോഫ്റ്റ്‌വെയർ ഉപയോഗിക്കുന്ന ഇതിലെ ലേഖനങ്ങൾ വെബ്സൈറ്റിലേക്ക് പ്രവേശിക്കുവാൻ സൗകര്യമുള്ള മിക്കവാറും എല്ലാവർക്കും തിരുത്താവുന്നതാണ്.
വിക്കിപീഡിയയുടെ സഹോദര സം‌രഭമായ വിക്ഷണറിയും വിക്കിമീഡിയ ഫൗണ്ടേഷനാണ് നടത്തുന്നത്.
വിക്ഷറിയുടെ മലയാളം പതിപ്പ് വിക്കിനിഘണ്ടു എന്ന പേരിൽ പ്രവർത്തിക്കുന്നു.
കൂടുതൽ അറിവിന് വിക്ഷണറിയുടെ പ്രധാനതാൾ മലയാളം വിക്ഷണറി വിക്ഷണറിയുടെ ബഹുഭാഷാ സ്ഥിതിവിവരക്കണക്കുകൾ നിലവിലുള്ള എല്ലാ വിക്ഷണറികളുടെയും പട്ടിക മീറ്റയിൽ വിക്ഷണറിയുമായി ബന്ധപ്പെട്ട താളുകൾ .
വിക്ലോ മൌണ്ടൻസ് ദേശീയോദ്യാനം
വിക്ലോ മൌണ്ടൻസ് ദേശീയോദ്യാനം ( ഐറിഷ് : Páirc Náisiúnta Sléibhte Chill Mhantáin ) 220 ചതുരശ്ര കിലോമീറ്റർ (54,000 ഏക്കർ) വിസ്തൃതിയുള്ള അയർലണ്ടിലെ ഒരു സംരക്ഷിത പ്രദേശമാണ്.
രാജ്യത്തെ ആകെയുള്ള ആറ് ദേശീയോദ്യാനങ്ങളിലൊന്നാണിത്.
കൗണ്ടി വിക്ലോ മുതൽ തെക്ക് ഡബ്ലിനിലെ ചെറിയ ഭൂഭാഗങ്ങൾ, ഡബ്ലിൻ കൌണ്ടി യിലെ ഡൺ ലോഗ്ഗയർ-രത് ഡൌൺ എന്നിവയിലൂടെ ഈ പാർക്ക് വ്യാപിച്ചു കിടക്കുന്നു.
ഡബ്ലിനിലെ തെക്കുഭാഗത്തുനിന്ന് ഒരു ചെറിയ ദൂരത്തിൽ വിക്ലോ മലനിരകളിലാണ് ഈ ദേശീയോദ്യാനം സ്ഥിതിചെയ്യുന്നത്.
വിനോദത്തിനായി എത്തുന്ന നഗരവാസികളും വിനോദസഞ്ചാരികളും ചരിത്രപ്രേമികളുമായി ഇ ദേശീയോദ്യനത്തില‍െ സന്ദർശകർ നിരവധിയാണ്.
വിക്സ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അമെരിക്കൻ കമ്പനിയായ പ്രോക്ടെർ ആന്റ് ഗാംബ്ൾ വിപണിയിൽ ഇറക്കുന്ന മരുന്നുകളുടെ ബ്രാന്റ് നാമാമാണ് വിക്സ് .
പ്രധാനമായും ശ്വാസസംബന്ധിയായ പ്രശ്നങ്ങൾക്കാണ് വിക്സ് മരുന്ന് ഉപയൊഗിക്കുന്നത് .
വിക്സ് വേപ് റബ്, വിക്സ് ആക്ഷൻ 500 
, വിക്സ് കഫ് ഡ്രോഫ്സ് തുടങ്ങിയവ വിവിധ വിക്സ് ഉല്പന്നങ്ങളാണ്.
ഇന്ത്യയിൽ P G എന്ന കമ്പനിയാണ് വിക്സ് ഉല്പന്നങ്ങൾ നിർമ്മിക്കുന്നത്.
ചരിത്രം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് വിസിന്റെ ഇന്ത്യയിലെ വെബ്സൈറ്റ് Richardson-Vicks Collection Finding Aid
വിഗതകുമാരൻ ഇംഗ്ലീഷ് വിലാസം https://ml.wikipedia.org/wiki/Vigathakumaran
ആദ്യത്തെ മലയാളചലച്ചിത്രം ആണ് വിഗതകുമാരൻ ( ഇംഗ്ലീഷ് :Vigathakumaran) .
1928 നവംബർ 7-നാണ് ഈ ചിത്രം പുറത്തിറങ്ങിയത്.
ഇതൊരു നിശ്ശബ്ദചിത്രം ആയിരുന്നു.
രചന, സംവിധാനം, നിർമ്മാണം എന്നിവ നിർവ്വഹിച്ചതും ചിത്രത്തിലെ നായകവേഷത്തിൽ അഭിനയിച്ചതും ജെ.സി. ദാനിയേൽ ആണ്.
പി.കെ. റോസി ഇതിലെ നായികാകഥാപാത്രത്തെ അവതരിപ്പിച്ചു .
നാട്ടിലെ ഒരു ധനികന്റെ മകനായ ചന്ദ്രകുമാറിനെ ബാല്യകാലത്തിൽ വില്ലനായ ഭൂതനാഥൻ 'കൊളംബോയിലേക്ക് തട്ടിക്കൊണ്ടുപോകുന്നു.
തങ്ങളുടെ മകനെ കണ്ടുപിടിക്കാനുള്ള അച്ഛനമ്മമാരുടെ പ്രയത്നം നിഷ്ഫലം ആവുകയും ചന്ദ്രകുമാർ അവിടെ തോട്ടം തൊഴിലാളിയാവുകയും ചെയ്യുന്നു.
അവന്റെ മുതലാളിയായ ബ്രിട്ടീഷുകാര ന് അവനെ ഇഷ്ടപ്പെടുകയും തുടർന്ന് അവൻ സൂപ്രണ്ട് പദവിയിൽ എത്തിച്ചേരുകയും ചെയ്യുന്നു.
അതെ സമയം ചന്ദ്രകുമാറിന്റെ ഒരു അകന്ന ബന്ധുവായ ജയചന്ദ്രൻ കൊളംബോയിലേ ക്ക് എത്തുന്നു.
ഭൂതനാഥൻ അയാളെ കൊള്ളയടിക്കുന്നു.
അവിടെ ഏകനായിപ്പോയ അയാൾ ചന്ദ്രകുമാറുമായി പരിചയപ്പെടുകയും അവർ സുഹൃത്തുക്കളായി മാറുകയും ചെയ്യുന്നു.
അവർ തിരുവനന്തപുരത്ത് തിരിച്ചെത്തുന്നു.
അവിടെവച്ച് ജയചന്ദ്രൻ ചന്ദ്രകുമാറിന്റെ സഹോദരി സരോജവുമായി പ്രണയത്തിൽ ആകുന്നു.
സരോജത്തെ തട്ടിക്കൊണ്ടു പോകാനുള്ള ഭൂതനാഥന്റെ ശ്രമത്തെ ഇരുവരും ചേർന്നു നിഷ്ഫലമാക്കുന്നു.
ചന്ദ്രകുമാറിന്റെ മുതുകിലെ ഒരു കറുത്ത മറുക് യാദൃശ്യമായി   കാണുന്ന സരോജം, ചന്ദ്രകുമാർ തന്റെ കളഞ്ഞുപോയ സഹോദരനാണെന്നു തിരിച്ചറിയുന്നു.
ജയചന്ദ്രൻ സരോജത്തെ വിവാഹം കഴിക്കുന്നു.
എല്ലാവരും സന്തോഷമായി കഴിയുന്നു.
അഭിനേതാക്കൾ ജെ.സി. ദാനിയേൽ – ചന്ദ്രകുമാർ റോസി – സരോജം ജോൺസൺ – ഭൂതനാഥൻ സുന്ദർ രാജ് – ചന്ദ്രകുമാറിന്റെ ചെറുപ്പം നിർമ്മാണവും വിവരങ്ങളും വിഗതകുമാരൻ സിനിമയ്ക്കുള്ള ക്ഷണപത്രിക
വിദ്യാഭ്യാസത്തിനുശേഷം ചലച്ചിത്ര സാങ്കേതികവിദ്യ പഠിക്കാൻ മദ്രാസിലേക്ക് പോയ ദാനിയേലിന് അവിടുത്തെ സ്റ്റുഡിയോകളിൽ പ്രവേശിക്കാൻ പോലും അനുമതി ലഭിച്ചില്ല.
തുടർന്ന് മുംബൈയിൽ എത്തി അദ്ദേഹം ചലച്ചിത്രസംവിധാനം പഠിച്ചു.
അവിടെനിന്നും തിരുവനന്തപുരത്തെത്തിയ ദാനിയേൽ വിഗതകുമാരന്റെ അണിയറ പ്രവർത്തനങ്ങൾ ആരംഭിച്ചു.
നെയ്യാറ്റിൻകരക്കു സമീപം പനച്ചമൂട് എന്ന സ്ഥലത്ത് സ്വന്തമായുണ്ടായിരുന്ന 100 ഏക്കർ സ്ഥലം വിറ്റാണ് അദ്ദേഹം സിനിമക്കു വേണ്ടി പണം സ്വരൂപിച്ചത്.
സംസ്ഥാനത്തെ ആദ്യത്തെ സിനിമാ സ്റ്റുഡിയോ ആയ ട്രാവൻകൂർ നാഷണൽ പിക്ചേഴ്സിന് തിരുവനന്തപുരത്ത് അദ്ദേഹം തുടക്കം കുറിച്ചു.
നാലു ലക്ഷത്തോളം രൂപ ചെലവിട്ടാണ് ചിത്രം പൂർത്തിയാക്കിയത്.
രണ്ടുതവണ സിലോണിൽ പോയും ചിത്രീകരണം നടത്തുകയുണ്ടായി .
തിരുവന്തപുരത്ത് പി.എസ്.സി. ഓഫീസിനു സമീപം അഭിഭാഷകനായ നാഗപ്പൻനായരുടെ വസതിയായിരുന്നു പ്രധാന ലൊക്കേഷൻ.
1930 നവംബർ 7 ന് വൈകുന്നേരം 5.30 നു് പ്രസിദ്ധ അഭിഭാഷകൻ മള്ളൂർ ഗോവിന്ദപ്പിള്ള തിരുവനന്തപുരം ക്യാപ്പിറ്റോൾ തിയേറ്ററിൽ ആദ്യ പ്രദർശനം ഉദ്ഘാടനം ചെയ്തു 23ന് നാഗർകോവിൽ പയനിയർ തിയേറ്ററിലും വിഗതകുമാരൻ പ്രദർശിപ്പിക്കുകയുണ്ടായി.
തിരുവനന്തപുരത്ത് കളിച്ചശേഷം ഫിലിംപെട്ടി ആലപ്പുഴയിൽ കൊണ്ടുവന്നു.
ആലപ്പുഴ പൂപ്പള്ളി 'സ്റ്റാർ തിയേറ്ററി'ലാണ് ചിത്രം പ്രദർശിപ്പിച്ചത്.
രക്ഷിതാക്കളെ വേർപിരിഞ്ഞ ഒരു കുട്ടിയുടെ ജീവിതമായിരുന്നു കഥാതന്തു.
ദാനിയേലിന്റെ മകൻ സുന്ദർ തന്നെയായിരുന്നു ചിത്രത്തിലെ നായകൻ.
ആയോധനകലകളോടുള്ള ദാനിയലിന്റെ ആഭിമുഖ്യം മൂലം ചിത്രത്തിൽ കളരിപ്പയറ്റ് രംഗങ്ങൾ ഏറെയുണ്ടായിരുന്നു.
സവർണമേധാവിത്വമുള്ള സമയത്ത് അവർണ സ്ത്രീ നായികയായി അഭിനയിക്കുന്നതു കണ്ട് യഥാസ്ഥിതികരായ പ്രേക്ഷകർ രോഷാകുലരായി.
അങ്ങനെ വിഗതകുമാരന്റെ ആദ്യ പ്രദർശനം തന്നെ അലങ്കോലപ്പെട്ടു .
ഇളയമകൻ ഹാരിസ് തന്റെ ആറാം വയസ്സിൽ കളിക്കിടയിൽ ഫിലിം തീയിട്ടു നശിപ്പിച്ചതിനാൽ ചിത്രത്തിന്റെ പ്രിന്റ് ലഭ്യമല്ല .
അവലംബം 1 2 {{ cite news }} : Check date values in: | accessdate= and | date= ( help ) CS1 maint: unrecognized language ( link ) 1 2 http://www.imdb.com/title/tt0215336/ 1 2 3 {{ cite news }} : Check date values in: | accessdate= and | date= ( help ) CS1 maint: unrecognized language ( link ) ↑ {{ cite news }} : Check date values in: | accessdate= and | date= ( help ) CS1 maint: unrecognized language ( link ) ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help ) ↑ ↑ മാധ്യമം ചെപ്പ്-റോസിയുടെ രക്തനാരുകൾ തേടി-ഭരതന്നൂർ ഷമീർ-2013 മെയ 24 വെള്ളി 1 2 പുറത്തേക്കുള്ള കണ്ണികൾ വിഗതകുമാരൻ ഇന്റർനെറ്റ് മൂവി ഡാറ്റാബേസിൽ മലയാളസംഗീതം ഡാറ്റാബേസിൽ നിന്ന് വിഗതകുമാരൻ
വിഗോവ ഇംഗ്ലീഷ് വിലാസം https://ml.wikipedia.org/wiki/Vigova
വൈറ്റ് പെക്കിൻ , ഐൽസ്ബറി എന്നീ താറാവിനങ്ങളെ പ്രജനനം നടത്തി ഉത്പാദിപ്പിച്ച ഒരിനം ഇറച്ചിത്താറാവാണ് വിഗോവ .
വിയറ്റ്‌നാമാണ് ഇവയുടെ ജന്മദേശം.
ഇറച്ചിക്കുവേണ്ടി വളർത്തുന്ന ഇവ പ്രതിവർഷം 80 മുതൽ 100 വരെ മുട്ടകൾ മാത്രമാണ് ഇടുന്നത്.
രണ്ടുമാസം കൊണ്ട് ഇവ മൂന്നു കിലോഗ്രാം വരെ ഭാരം വയ്ക്കുന്നു.
വെള്ളനിറത്തിലുള്ള വിഗോവ താറാവുകൾക്ക് മികച്ച തീറ്റ പരിവർത്തനശേഷിയും വളർച്ചാ നിരക്കുമുണ്ട്.
വിക്രമൻ നായർ ഇംഗ്ലീഷ് വിലാസം https://ml.wikipedia.org/wiki/Vikraman_nair
പ്രശസ്ത ബംഗാളി പത്രപ്രവർത്തകനും ഗദ്യകാരനുമായിരുന്ന മലയാളിയായിരുന്നു ആലപ്പുഴ ജില്ലയിലെ  അരൂക്കുറ്റി സ്വദേശിയായ വിക്രമൻനായർ .
ആനന്ദബസാർ പത്രികയുടെ ദക്ഷിണേന്ത്യൻ ലേഖകനായിരുന്നു.
നവീന ബംഗാളിഭാഷയിലെ ശ്രദ്ധേയനായ ഒരു ശൈലീകാരനാണെന്ന് സുനിൽ ഗാംഗുലി വിക്രമൻ നായരെ വിശേഷിപ്പിച്ചിട്ടുണ്ട്.
ആലപ്പുഴ അരുക്കുറ്റി ശങ്കർനിവാസിൽ ഗോപാലന്റെയും പൊന്നമ്മയുടെയും മകനായി  ജനിച്ചു.
എറണാകുളം മഹാരാജാസ് കോളേജിൽ നിന്ന് ഇന്റർമീഡിയറ്റ് പാസ്സായി.1957 ൽ വിശ്വഭാരതിയിൽ വിദ്യാർത്ഥിയായി ബംഗാളി ജീവിതം ആരംഭിച്ചു.
സ്വർണ്ണ മെഡലോടെ ബി.എ പാസ്സായ വിക്രമൻ നായർ കുറച്ചു കാലം അസമിലും അധ്യാപകനായിരുന്നു.
പിന്നീട് മുഴുവൻ സമയ പത്രപ്രവർത്തകനായി.
68ാം വയസ്സിൽ-2004 മെയ് 31ന് -അന്തരിച്ചു.
ആനന്ദ ബസാർ ഗ്രൂപ്പിലെ ഇംഗ്ലീഷ് പത്രമായ ഹിന്ദുസ്ഥാൻ സ്റ്റാൻഡേർഡിലായിരുന്നു പത്രപ്രവർത്തന ജീവിതത്തിന്റെ തുടക്കം.
പിന്നീട് ബംഗാളി പത്രത്തിലേയ്ക്ക് മാറി.
ആനന്ദബസാർ പത്രികയുടെ ദക്ഷിണേന്ത്യൻ ലേഖകനായി ചെന്നൈയിലും പ്രവർത്തിച്ചിട്ടുണ്ട്.
നക്‌സൽബാരി കലാപം കഴിഞ്ഞ് ഒന്നര പതിറ്റാണ്ടിനുശേഷം ആ ഗ്രാമങ്ങളിൽ ചെന്ന് തയ്യാറാക്കിയ 'നക്‌സൽബാരിയുടെ നാല് മുഖങ്ങൾ' എന്ന ലേഖന പരമ്പര ഏറെ ശ്രദ്ധിക്കപ്പെട്ടിരുന്നു.
എൻ. വി കൃഷ്ണവാരിയരുടെ കവിതകളും, എം. സുകുമാരന്റെ  കഥകളും  ബംഗാളി ഭാഷയിലേയ്ക്കു  വിവർത്തനം ചെയ്തത് ഇദ്ദേഹമാണ്.
ബംഗാളി ഭാഷയിലെ ഏറ്റവും മികച്ചചില സഞ്ചാര സാഹിത്യകൃതികളുടെ രചയിതാവു കൂടിയാണ് വിക്രമൻ നായർ.
യൂറോപ്പിന്റെ ഭൂത വർത്തമാനങ്ങളിലൂടെയുള്ള സഞ്ചാരമായ പശ്ചിം ദിഗന്തെ പ്രദോഷ് കാലെ മലയാളത്തിലാക്കിയിട്ടുണ്ട്.
സുനിൽ ഗാംഗുലിയുടെ ആദ്യ നോവൽ - ആത്മപ്രകാശനം - മലയാളത്തിൽ വിവർത്തനം ചെയ്തിരുന്നു രചനകൾ പശ്ചിം ദിഗന്തേ പ്രദോഷ് കാലേ.
(പശ്ചിമ ചക്രവാളത്തിൽ സന്ധ്യാനേരത്ത്) - യാത്രാ വിവരണം ദുയ് യുറോപ്പേർ ദിൻലിപി' (രണ്ട് യൂറോപ്പുകളിലെ ദിനസരിക്കുറിപ്പ്) - യാത്രാ വിവരണം അവലംബം ↑ 1 2 ↑ ""പശ്ചിം ദിഗന്തേ പ്രദോഷ് കാലേ- മാതൃഭൂമി ബുക്സ് ""- ISBN 81-8264-139-X ME-II/2000/2008 ↑ സഖാവ് നായർദാ-കെ.
എൻ.രാമചന്ദ്രൻ (അനുസ്മരണം)മാതൃഭൂമി ആഴ്ചപ്പതിപ്പ്(ജൂൺ 13-19) 2004, പേജ് 44
വിക്റ്റോറിയ ആമസോണിക്ക ഇംഗ്ലീഷ് വിലാസം https://ml.wikipedia.org/wiki/Victoria_amazonica
ആമസോൺ പ്രദേശത്ത് കാണുന്ന വലിയ ഒരിനം ആമ്പലാണ്‌ വിക്റ്റോറിയ റീജിയ അഥവാ വിക്റ്റോറിയ ആമസോണിക്ക .
ആമ്പലുകളുടെ കുടുംബമായ Nymphaeaceae കുടുംബത്തിലെ ഏറ്റവും വലിപ്പമേറിയതാണ്‌ ഇത്.
ഗയാനയിലെ ദേശീയ പുഷ്പമാണിത്.
ഇതിന്റെ ഇലകൾക്ക് 2 മീറ്ററോളം വ്യാസമുണ്ടാകും.
50 കിലോഗ്രാം ഭാരം താങ്ങാനുള്ള ശേഷിയും ഇലകൾക്കുണ്ട്.
ആമസോൺ മേഖലയിലെ തദ്ദേശീയർ ഇതിനെ ജലത്തളിക (water platter) എന്നാണ്‌ വിളിക്കുന്നത് .
ലണ്ടനിലെ ക്രിസ്റ്റൽ കൊട്ടാരത്തിന്റെ സ്ഫടികമേൽക്കൂരയുടെ രൂപകല്പ്പനക്ക് ശില്പിയായ ജോസഫ് പാക്റ്റണ്‌ പ്രചോദനമായത് ഈ ആമ്പലിന്റെ ഇലയുടെ ബലിഷ്ഠമായ ഘടനയാണ്‌ .
വിക്റ്റോറിയ ആമസോണിക്കയുടെ ഇലകൾ പേരിനു പിന്നിൽ
1837-ൽ വിക്റ്റോറിയ രാജ്ഞിയോടുള്ള ആദരസൂചകമായാണ്‌ ഈ ആമ്പലിന്‌ വിക്റ്റോറിയ റീജിയ എന്നു പേരിട്ടത് .
ഇതും കാണുക ആമ്പൽ അവലംബം 1 2 3 GEO magazine (Indian Edition), Volume 1, Issue 4, September 2008, Published by: Outlook Publishing (India) Private Limited, Article: GEOSCOPE - IMPERIAL WATER PLATTER, Page no. 23
വിക്ഷേപണ വാഹനം A Russian Soyuz lifts off from the Baikonur Cosmodrome in Kazakhstan heading for the ISS
ബഹിരാകാശയാത്രയിൽ വിക്ഷേപണ വാഹനം (en : launch vehicle / carrier rocket ) എന്നാൽ ഭൂമിയിൽ നിന്നും ബഹിരാകാശത്തേക്ക്  പേലോഡ് വഹിച്ചുപോകുന്ന ഒരു റോക്കറ്റ് ആണ്.
വിക്ഷേപണ വാഹനം, വിക്ഷേപണത്തറ, അതിനുവേണ്ട മറ്റു സംവിധാനങ്ങളും ചേർന്നതാണ് വിക്ഷേപണ സംവിധാനം .
സബ് ഓർബിറ്റൽ പറക്കലിന് ഉപയോഗിക്കുന്ന വിക്ഷേപണ വാഹനത്തെ സൗണ്ടിങ്ങ് റോക്കറ്റ് എന്നു പറയുന്നു.
വിക്ഷേപണ വാഹനങ്ങൾക്ക്, പ്രത്യേകിച്ച് ഓർബിറ്റൽ വിക്ഷേപണ വാഹനത്തിന് ചുരുങ്ങിയത് രണ്ടു ഘട്ട രോക്കറ്റുകൾ ഉണ്ടാകും, ചിലപ്പോൾ നാലോ അതിലും അധികവും കാണും..
ഉക്രേനിയൻ വിക്ഷേപണാ വാഹനമായ സെനിത്-2 തയ്യാറാവുന്നു.
ഒറ്റ തവണ ഉപയോഗിക്കാവുന്ന വിക്ഷേപണ വാഹനം.
പേലോഡിൽ നിന്ന് വിട്ടുപോരുന്ന വാഹനം അന്തരീക്ഷത്തിൽ തിരിച്ചെത്തുമ്പോൾ നശിച്ചുപോകുന്നു.
പുനരുപയോഗം ചെയ്യാവുന്ന വിക്ഷേപണ വാഹനങ്ങളെ തിരിച്ചെടുക്കുകയും വീണ്ടും വിക്ഷേപിക്കുകയും ചെയ്യാം.
പുനരുപയോഗം ചെയ്യാവുന്ന ഏക വിക്ഷേപണ വാഹനം സ്പേസ് ഷട്ടിൽ മാത്രമാണ്..
1970ൽ ഭാരതത്തിൽ വിക്ഷേപണ വാഹന വികസന പരിപാടി ആരംഭിച്ചു.
ആദ്യത്തെ പരീക്ഷണാ ഉപഗ്രഹ വിക്ഷേപണ വാഹനം – എസ്എൽവി-3 1980ൽ വികസിപ്പിക്കുകയുണ്ടായി.
ഇതിന്റെ വികസിത രൂപമായ എഎസ്എൽവി 1992ൽ വിജയകരമായി വിക്ഷേപിക്കുകയുണ്ടായി.
പി.എസ്.എൽ.വി , ജി.എസ്.എൽ.വി എന്നിവ വിക്ഷേപിക്കുക വഴി ഇതിൽ ഭാരതം നല്ല പുരോഗതി നേടുകയുണ്ടായി.
ഭാരത ശൂന്യാകാശ ഗവേഷണ സംഘടന (ISRO) 1914 വരെ പി.എസ്.എൽ.വി ഉപയോഗിച്ച് ഭാരതത്തിന്റെ 30 ഉം വിദേശ രാജ്യങ്ങളുടെ 40 ഉം ഉപഗ്രഹങ്ങളോ ബഹിരാകാശ വാഹനങ്ങളോ വിവിധ ഭ്രമണപഥങ്ങളിൽ എത്തിച്ചിട്ടുണ്ട്.
ഭരതീയവും വിദേശീയവുമായ ശാസ്ത്രസമൂഹത്തിന് അന്തരീക്ഷ പഠനത്തിനും ശാസ്ത്രീയ കണ്ടുപിടിത്തങ്ങൾക്കും വേണ്ടിയുള്ള പേലോഡ് വിവിധ ഭ്രമണപഥങ്ങളിൽ എത്തിക്കുന്നതിന്  ‘’’രോഹിണി’’’ ശ്രേണിയിൽ പെട്ട സൗണ്ടിങ്ങ് റോക്കറ്റുകൾ ഭാരത ശൂന്യാകാശ ഗവേഷണ സംഘടന ഉണ്ടാക്കുന്നുണ്ട്.
വിക്ഷേപണ വാഹന വികസനത്തിൽ ഭാരത ശൂന്യാകാശ ഗവേഷണ സംഘടന യുടെ നാഴികക്കല്ലുകൾ 27 വിക്ഷേപണങ്ങളിൽ 26 പി.എസ്.എൽ.വിയും ലക്ഷ്യം കണ്ടു.
വാണിജ്യകരാറിന്റെ അടിസ്ഥാനത്തിൽ  40 വിദേശ ഉപഗ്രഹങ്ങൾ അയച്ച് ഒന്നിൽ കൂടുതൽ ഉപഗ്രഹങ്ങളെ ഒന്നിച്ച് അയക്കാനുള്ള ശേഷി തെളിയിച്ചു.
അവലംബം http://www.isro.org/Launchvehicles/launchvehicles.aspx Archived 2014-10-29 at the Wayback Machine .
↑ See for example:
വികർണ്ണൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മഹാഭാരതത്തിലെ ഒരു കഥാപാത്രമായ വികർണ്ണൻ ധൃതരാഷ്ട്രരുടെ പുത്രനാണ് .
അർജ്ജുനനെപ്പോലെ, വികർണ്ണനും ധനുർവിദ്യയിൽ പ്രാപ്തിയുള്ളവനായിരുന്നു.
കൌരവ സഭയിൽ വച്ച് പാഞ്ചാലി വസ്ത്രാക്ഷേപസമയസമയത്തു് ദ്രൗപതിയുടെ അപമാനത്തെ ചോദ്യം ചെയ്ത ഏക വ്യക്തി കൗരവക്കാരനായ വികർണ്ണൻ ആയിരുന്നു.
ത്രിലോകപുര രാജകുമാരിയായ സുദേഷ്‌നവതിയെ അദ്ദേഹം വിവാഹം കഴിച്ചു.
വിക്രമോർവശീയം ഇംഗ്ലീഷ് വിലാസം https://ml.wikipedia.org/wiki/Vikramorvasiyam പുരൂരവസും ഉർവശിയും, രവിവർമ്മയുടെ ചിത്രം
സംസ്കൃതനാടകകൃത്ത് കാളിദാസന്റെ നാടകങ്ങളിൽ ഒന്നാണ് വിക്രമോർവശീയം .
പുരൂരവസ് രാജാവും അപ്സരസായ ഉർവശിയും തമ്മിലുള്ള പ്രേമത്തിന്റെ പുരാതനകഥയെ ഈ നാടകത്തിലെ ഇതിവൃത്തം ഉപജീവിക്കുന്നു.
ഉർവശിയുടേയും പുരൂരവസിന്റേയും അനുരാഗം പ്രതിബന്ധങ്ങളിലൂടെ കടന്നുപോയി ശുഭപര്യവസായി ആകുന്നതാണ് ഇതിവൃത്തം.
നര-ദേവലോകങ്ങളെ ബന്ധിപ്പിക്കുന്ന ഇതിവൃത്തമുള്ള നാടകങ്ങൾ ചേർന്ന 'ത്രോടകം' എന്ന വിഭാഗത്തിൽ പെടുന്ന രചനയാണിത്.
അസുരന്മാർ അപഹരിച്ചുകൊണ്ടുപോയ ഉർവശിയെ പുരൂരവസ്സ് മോചിപ്പിക്കുന്നു.
തുടർന്ന് അവർ അനുരക്തരായി.
എങ്കിലും പുരൂരവസ്സിന് ഒരു പ്രണയലേഖനം എഴുതിയ ഉർവശിക്ക്, "ലക്ഷ്മീ കല്യാണം" നാടകത്തിൽ ലക്ഷ്മിയുടെ വേഷം അഭിനയിക്കാനായി സ്വർഗ്ഗത്തിലേക്കു മടങ്ങേണ്ടി വന്നു.
പുരൂരവസ്സിനെ ധ്യാനിച്ചിരുന്ന ഉർവശിക്ക് അഭിനയത്തിനിടെ സംഭാഷണത്തിൽ പിഴ പറ്റി.
പുരുഷോത്തമന്റെ പേരിനു പകരം പുരൂരവസ്സ് എന്നു പറഞ്ഞതായിരുന്നു പിഴ.
ഇതുകേട്ടു കോപിഷ്ഠനായ  നാടകാചാര്യൻ ഭരതമുനി, അവളെ വീണ്ടും ഭൂമിയിലേക്കയച്ചു.
കാമുകനായ പുരൂരവസിനൊപ്പം ഒരു പുത്രൻ ജനിക്കുന്നതു വരെ കഴിയുമെങ്കിലും പുത്രനെ അച്ഛൻ കാണുന്ന നിമിഷം സ്വർഗ്ഗത്തിലെക്കു മടങ്ങാൻ ഇടയാകുമെന്നായിരുന്നു ശാപം.
ഈ ഗതിയിൽ കഥ പലവിധം ആകസ്മിതകളിലൂടെ കടന്നുപോകുന്നു.
പുരൂരവസ്സുമായുണ്ടായ പ്രണയകലഹത്തിനിടെ, സ്ത്രീകൾക്കു പ്രവേശനമില്ലാതിരുന്ന കുമാരവനത്തിൽ പ്രവേശിക്കാനിടയായ ഉർവശി ഒരു ലതയായി പരിണമിക്കുന്നതും മറ്റും അതിൽ ഉൾപ്പെടുന്നു.
എങ്കിലും ഒടുവിൽ സ്വരൂപം തിരികെ കിട്ടിയ ഉർവശി ശാപമുക്തി നേടി ഭർത്താവിനൊപ്പം ഭൂമിയിൽ കഴിയുന്നതോടെ നാടകം ശുഭാന്ത്യത്തിലെത്തുന്നു.
ലോകത്തിലെ ഏറ്റവും പഴയ പ്രണയകഥകളിൽ ഒന്നെന്ന് പുകഴ്ത്തപ്പെട്ടിട്ടുള്ള മൂലകഥ, ഋഗ്വേദസൂക്തങ്ങളിലും പുരാണങ്ങളിലും ഹരിവംശത്തിലും കാണുന്നുണ്ട്.
ഈ കഥ കാളിദാസൻ ഉപയോഗിക്കുന്നത് പല വ്യതിയാനങ്ങളും വരുത്തിയാണ്.
അവലംബം 1 2 കാളിദാസകൃതികൾ, ഗദ്യശില്പം, സി.ജെ. മണ്ണുമ്മൂട് (പുറം 320)
സ്കൂട്ടർ ഇംഗ്ലീഷ് വിലാസം https://ml.wikipedia.org/wiki/Scooter ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വെസ്പ
മോട്ടോർ എഞ്ചിന്റെ സഹായത്തോടെ ഓടുന്ന വാഹനമാണ് സ്കൂട്ടർ .
യാത്രക്കാരന് സുഖകരമായി കാൽ വച്ച് യാത്ര ചെയ്യാനുള്ള മുൻഭാഗവും, ചെറിയ ചക്രങ്ങളും സ്കൂട്ടറിനെ മോട്ടോർ സൈക്കിളിൽ നിന്നും വേർതിരിച്ചു നിർത്തുന്നു.
രണ്ടാം ലോക മഹായുദ്ധത്തിനു മുൻപ് തന്നെ സ്കൂട്ടർ പ്രചാരത്തിലിരുന്നെങ്കിലും 1914ൽ വെസ്പ, ലാംബ്രഡ എന്നീ തരം സ്കൂട്ടറുകൾ നിലവിലുണ്ടായിരുന്നു.
ചിത്രശാല ഹോണ്ട ആക്റ്റീവ
സ്കൂൾ വിക്കി പുരസ്കാരം ഇംഗ്ലീഷ് വിലാസം https://ml.wikipedia.org/wiki/School_wiki_award
സംസ്ഥാനത്ത് ഏറ്റവും മികച്ച രീതിയിൽ സ്കൂൾ വിക്കി പ്രവർത്തനങ്ങൾ നടത്തുന്ന സ്കൂളുകൾക്ക് കേരള ഇൻഫ്രാസ്ട്രക്ചർ ആൻഡ് ടെക്‌നോളജി ഫോർ എഡ്യുക്കേഷൻ 2018 മുതൽ‍ നൽകുന്ന പുരസ്കാരമാണ് ശബരീഷ് സ്മാരക സ്കൂൾ വിക്കി പുരസ്കാരം .
ജില്ലാതലത്തിൽ ഒന്നും രണ്ടും സ്ഥാനത്തെത്തുന്ന സ്കൂളുകൾക്ക് യഥാക്രമം 10,000/-, 5,000/- രൂപയും പ്രശസ്തി പത്രവും സംസ്ഥാന തലത്തിൽ ഒന്നാം സ്ഥാനത്തെത്തുന്ന സ്കൂളിന് ഒരു ലക്ഷം രൂപയും പ്രശസ്തി പത്രവും അവാർഡായി നൽകുന്നു.
തുടക്കം മുതൽ സ്കൂൾ വിക്കിയുടെ പ്രവർത്തനങ്ങൾക്ക് ചുക്കാൻ പിടിച്ചിരുന്ന കൈറ്റിന്റെ  മാസ്റ്റർ ട്രെയിനർ ആയിരുന്ന കെ. ശബരീഷിന്റെ സ്മാരക അവാർഡായാണ് ഇത് നൽകുന്നത് , , സ്കൂൾ വിക്കി പുരസ്കാരം 2018 .
സ്ഥാനം സ്കൂൾ ജില്ല ഒന്നാം സമ്മാനം ജി.എച്ച്.എസ്.എസ്. അരീക്കോട് മലപ്പുറം ജില്ല രണ്ടാം സമ്മാനം ഗവ.
വി എച്ച് എസ് എസ് വാകേരി വയനാട് ജില്ല മൂന്നാം സമ്മാനം ഗവൺമെൻറ്, മോഡൽ എച്ച്.എസ്.എസ് വെങ്ങാനൂർ തിരുവനന്തപുരം ജില്ല ജില്ലാതല സമ്മാനങ്ങൾ തിരുവനന്തപുരം ഒന്നാം സമ്മാനം ജി.എച്ച്.എസ്. കരിപ്പൂർ തിരുവനന്തപുരം രണ്ടാം സമ്മാനം ഗവൺമെൻറ്, ഗേൾസ് എച്ച്.എസ്. എസ് ,കോട്ടൺഹിൽ തിരുവനന്തപുരം കൊല്ലം ഒന്നാം സമ്മാനം ഗവ.
എച്ച് എസ്സ് എസ്സ് അഞ്ചൽ വെസ്റ്റ് കൊല്ലം രണ്ടാം സമ്മാനം ഗവ.
വി.എച്ച് എസ്സ് എസ്സ് കടക്കൽ കൊല്ലം പത്തനംതിട്ട ഒന്നാം സമ്മാനം .
എം. ഹയർസെക്കണ്ടറി സ്കൂൾ ഇടയാറന്മുള പത്തനംതിട്ട രണ്ടാം സമ്മാനം ഗവ.
എച്ച്.എസ്.എസ് തെങ്ങമം പത്തനംതിട്ട ആലപ്പുഴ ഒന്നാം സമ്മാനം സെന്റ്.
ജോൺസ് ഹയർ സെക്കന്ററി സ്കൂൾ, മറ്റം ആലപ്പുഴ രണ്ടാം സമ്മാനം എം.ഐ.എച്ച്.എസ്സ്.
പൂങ്കാവ് ആലപ്പുഴ കോട്ടയം ഒന്നാം സമ്മാനം ബുക്കാനാൻ ഇൻസ്റ്റിറ്റ്യൂഷൻ.
പള്ളം കോട്ടയം രണ്ടാം സമ്മാനം സെന്റ് എഫ്രേം എച്ച്.എസ്സ് എസ്സ്.
മാന്നാനം കോട്ടയം ഇടുക്കി ഒന്നാം സമ്മാനം എം.എ.ഐ.എച്ച്.എസ് മുരിക്കടി ഇടുക്കി രണ്ടാം സമ്മാനം എഫ്.എം.ജി.എച്ച്. എസ്.എസ് കൂമ്പൻപാറ ഇടുക്കി എറണാകുളം ഒന്നാം സമ്മാനം സമൂഹം.
പറവൂർ എറണാകുളം രണ്ടാം സമ്മാനം സെന്റ് മേരീസ് സി.ജി.എച്ച്.എസ്.എസ്.എറണാകുളം എറണാകുളം തൃശൂർ ഒന്നാം സമ്മാനം മാതാ എച്ച് എസ് മണ്ണംപേട്ട തൃശൂർ രണ്ടാം സമ്മാനം പി. സി. ജി. എച്ച്. എസ്സ്.
വെള്ളിക്കുളങ്ങര തൃശൂർ പാലക്കാട് ഒന്നാം സമ്മാനം കെ.ടി.എം.എച്ച്.എസ്. മണ്ണാർക്കാട് പാലക്കാട് രണ്ടാം സമ്മാനം ജി.വി.എൽ.പി.എസ് ചിറ്റൂർ പാലക്കാട് മലപ്പുറം ഒന്നാം സമ്മാനം ജി.എച്ച്.എസ്.എസ്. കടുങ്ങപുരം മലപ്പുറം രണ്ടാം സമ്മാനം ജി.എം.യു.പി.എസ് കാളികാവ് ബസാർ മലപ്പുറം കോഴിക്കോട് ഒന്നാം സമ്മാനം ഫാത്തിമാബി മെമ്മോറിയൽ എച്ച്.എസ്സ്.
എസ്സ് കൂമ്പാറ കോഴിക്കോട് രണ്ടാം സമ്മാനം എ.എൽ.പി.എസ് കോണോട്ട് കോഴിക്കോട് വയനാട് ഒന്നാം സമ്മാനം നിർമ്മല ഹൈസ്കൂൾ കബനിഗിരി വയനാട് രണ്ടാം സമ്മാനം സെന്റ് തോമസ് യു പി എസ് മുള്ളൻകൊല്ലി വയനാട് കണ്ണൂർ ഒന്നാം സമ്മാനം സെൻറ് തെരേസാസ് എ ഐ എച്ച് എസ് കണ്ണൂർ കണ്ണൂർ രണ്ടാം സമ്മാനം എൻ.എ.എം.എച്ച്.എസ്.എസ് പെരിങ്ങത്തൂർ കണ്ണൂർ കാസർഗോഡ് ഒന്നാം സമ്മാനം ജി.എച്ച്. എസ്. എസ്. കൊട്ടോടി കാസർഗോഡ് രണ്ടാം സമ്മാനം ഗവ.
_എച്ച്.
_എസ്.
_തച്ച‌ങ്ങാട് കാസർഗോഡ് അവലംബം
സ്കൂൾ ഡയറി
അക്‌ബർ കക്കട്ടിൽ രചിച്ച ഗ്രന്ഥമാണ് സ്കൂൾ ഡയറി .
ഹാസ്യസാഹിത്യത്തിനുള്ള 1992-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ്
സ്കൂൾവിക്കി ഇംഗ്ലീഷ് വിലാസം https://ml.wikipedia.org/wiki/Schoolwiki
കേരളത്തിലെ എല്ലാ സ്കൂളുകളുടെയും വിവരങ്ങൾ ഉൾപ്പെടുത്തി സർക്കാർ സംരംഭമായ ഐ.ടി. @ സ്‌കൂൾ തയ്യാറാക്കുന്ന സംരംഭമാണ് സ്കൂൾ വിക്കി .
വിദ്യാർത്ഥികളുടെ സർഗാത്മകസൃഷ്ടികളും അദ്ധ്യാപകർ തയ്യാറാക്കുന്ന പഠനസഹായ വിവരങ്ങളും ശേഖരിക്കുന്നതിനും പങ്കുവക്കുന്നതിനുമായി ഐ.ടി.@സ്കൂൾ ആണ് ഈ വെബ്സൈറ്റ് പ്രസിദ്ധീകരിച്ചിരിക്കുന്നത് .
കേരളത്തിലെ സ്‌കൂളുകൾക്കായി തയ്യാറാക്കിയ ഈ വെബ്‌സൈറ്റിൽ നവംബർ ഒന്ന് മുതൽ വിദ്യാലയങ്ങൾക്ക് അംഗത്വമെടുക്കാം .
വിക്കിമീഡിയ ഫൗണ്ടേഷൻ തയ്യാറാക്കിയ മീഡിയവിക്കി ഉപയോഗപ്പെടുത്തിയാണ് സ്‌കൂൾ വിക്കി തയ്യാറാക്കിയിരിക്കുന്നത്.
2015ലെ സംസ്ഥാന ഐ.ടി. മേളയിലെ ഡിജിറ്റൽ പെയിന്റിംഗ് മത്സരത്തിലെ ചിത്രങ്ങളാണ്ഇപ്പോൾ ഹോം പേജിൽ ഉപയോഗിച്ചിരിക്കുന്നത്.
സ്‌കൂൾവിക്കിയുടെ ഹോംപേജിൽ എല്ലാ ജില്ലകളിലേക്കും ഉള്ള കണ്ണികൾ കൊടുത്തിട്ടുണ്ട്.
അവയിൽ നിന്ന് അതത് ജില്ലകളിലെ വിദ്യലയങ്ങളുടെ പട്ടികയിലേക്ക് പോകാം.
നിലവിൽ മൂവായിരത്തോളം സ്‌കൂളുകളുടെ പേരുകൾ ഉൾപ്പെടുത്തിയിട്ടുണ്ട്.
പൂർവവിദ്യാർത്ഥികളെക്കുറിച്ചുള്ള വിവരങ്ങൾ, ഭൗതികസൗകര്യങ്ങൾ, ക്ലബ്ബുകൾ, ക്ലാസ് മാഗസിനുകൾ, സ്‌കൂളുകൾ തയ്യാറാക്കുന്ന കൈയെഴുത്തുമാസികകൾ, പ്രാദേശികപത്രങ്ങൾ, പ്രാദേശികചരിത്രം, നാടോടി വിജ്ഞാനകോശം, ഓരോ വിദ്യാർത്ഥിയും ചെയ്യുന്ന പഠന പ്രോജക്ടുകൾ എന്നിവ ഉൾപ്പെടെ ഓരോ വിദ്യാലയങ്ങളെക്കുറിച്ചുമുള്ള പരമാവധി വിവരങ്ങളാണ് സ്‌കൂൾവിക്കിയിൽ ലക്ഷ്യമിടുന്നത്.
യൂണികോഡ് പിന്തുണക്കുന്ന ഏതെങ്കിലും ലിപിമാറ്റ സോഫ്റ്റ്‌വേർ ഉപയോഗിച്ചോ, ഇൻസ്ക്രിപ്റ്റ് ഉപയോഗിച്ചോ ഇതിൽ മലയാളം എഴുതാൻ സാധിക്കും.
ഡിജിറ്റൽ മാസികകൾ
സംസ്ഥാനത്തെ രണ്ടായിരത്തോളം സ്കൂളുകളിലെ വിദ്യാർഥികൾ തയാറാക്കിയ ഡിജിറ്റൽ മാസികകൾ പൊതുജനങ്ങൾക്കായി സ്‍കൂൾവിക്കി പോർട്ടലിൽ 2018 മുതൽ പ്രസിദ്ധീകരിച്ചു വരുന്നുണ്ട്.
സംസ്ഥാന സ്കൂൾ കലോത്സവ സൃഷ്ടികൾ
സംസ്ഥാന സ്‌കൂൾ കലോൽസവത്തിലെ സ്റ്റേജിതര മത്സര സൃഷ്ടികൾ 2017 മുതൽ സ്കൂൾ വിക്കിയിൽ അപ്‍ലോഡ് ചെയ്യുന്നുണ്ട്.
മലയാളം, ഇംഗ്ലീഷ്, ഹിന്ദി, അറബിക് , സംസ്‌കൃതം , ഉറുദു എന്നീ ഭാഷകളിലെ കഥ, കവിത, ഉപന്യാസം എന്നിവയും ചിത്രരചനയിൽ പെൻസിൽ, ജലഛായം, എണ്ണഛായം, കൊളാഷ്, കാർട്ടൂൺ എന്നിവയുമാണ് സ്‌കൂൾ വിക്കിയിൽ അപ്‌ലോഡ് ചെയ്യുന്നത്.
സ്കാനർ , ഡിജിറ്റൽ ക്യാമറ തുടങ്ങിയവ ഉപയോഗപ്പെടുത്തിയാണ് ഡിജിറ്റൈസേഷൻ.
സ്കാൻ ടെയിലർ , ജിമ്പ് തുടങ്ങിയ സ്വതന്ത്ര സോഫ്റ്റ് വെയറുകളിലാണ് എല്ലാ പ്രവർത്തനങ്ങളും.
കണ്ണൂരിൽ നടന്ന 57ാമത് കലോൽസവം മുതലാണ് സ്റ്റേജിതര മത്സരങ്ങൾ സ്‌കൂൾ വിക്കിയിൽ നൽകാൻ തുടങ്ങിയത്.
അക്ഷരവൃക്ഷം
അക്ഷരവൃക്ഷം' പദ്ധതിയുടെ ഭാഗമായി കോവിഡ്-19 കാലത്ത് 56399 രചനകൾ കുട്ടികൾക്ക് അപ്ലോഡ് ചെയ്യാനും അവ പൊതു ഡൊമൈനിൽ പ്രസിദ്ധീകരിക്കാനും ഡിജിറ്റൽ പ്ലാറ്റ്‌ഫോം സ്‌കൂൾ വിക്കി  ഒരുക്കി.
ഈ പ്രവർത്തനത്തിന് കേരള ഇൻഫ്രാസ്ട്രക്ചർ ആന്റ് ടെക്നോളജി ഫോർ എഡ്യൂക്കേഷൻ (കൈറ്റ്) ന് ഡിജിറ്റൽ ടെക്നോളജി സഭ എക്സലൻസ് അവാർഡ് ലഭിച്ചു.
സർക്കാർ മേഖലയിൽ രാജ്യത്തെ മികച്ച എൻറർപ്രൈസ് ആപ്ലിക്കേഷൻസ് (ഇ.ആർ.പി/എസ്.സി.എം/സി.ആർ.എം) വിഭാഗത്തിലാണ് 'സ്‌കൂൾ വിക്കി'ക്ക് അവാർഡ് ലഭിച്ചത്.
പുരസ്കാരങ്ങൾ അന്താരാഷ്ട്രതലത്തിൽ സ്റ്റോക്ഹോം ചലഞ്ച് ബഹുമതി ഡിജിറ്റൽ ടെക്നോളജി സഭ എക്സലൻസ് അവാർഡ് (2020) ഇതുകൂടി കാണുക സ്കൂൾ വിക്കി പുരസ്കാരം അവലംബം പുറത്തേക്കുള്ള കണ്ണികൾ സ്കൂൾവിക്കി
സ്കൂബ ഡൈവിംഗ് ഇംഗ്ലീഷ് വിലാസം https://ml.wikipedia.org/wiki/Scuba_diving ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 ഓഗസ്റ്റ് മുതൽ തുടരുന്നു.
വെള്ളത്തിനടിയിൽ ശ്വസിക്കാൻ ആവശ്യമായ എല്ലാം അടങ്ങിയ ഉപകരണത്തോടു കൂടിയ മുങ്ങലാണ് സ്കൂബ ഡൈവിങ്ങ്.
സ്കൂബ മുങ്ങലുകാരൻ
ഓക്സിജൻ സിലിണ്ടർ ഉപയോഗിച്ചു വെള്ളത്തിനടിയിലൂടെ ഉള്ള ചാട്ടത്തിനും നീന്തലിനുമാണ് സ്കൂബ ഡൈവിംഗ് എന്ന് പറയുന്നത്.
അക്വാലങ് അഥവാ സ്കൂബ എന്ന ശ്വസനോപകരണമാണ് ഇതിനു സഹായിയ്ക്കുന്നത്.
സ്കൂബ ഡൈവിംഗ് ചെയ്യുന്നവർ അവരവരുടെ ഓക്സിജൻ വായു, സാധാരണയായി കംപ്രെസ്സ്ഡ് എയർ, വഹിക്കുന്നു, ഇതിനാൽ ഡൈവർമാർക്ക് കൂടുതൽ സന്ചാര്യ സ്വാതന്ത്രവും, കൂടുതൽ സമയം വെള്ളത്തിനടിയിൽ നീന്താനും സാധിക്കുന്നു.
ഒരു റെഗുലേറ്റർ വഴി ഓക്സിജൻ ഡൈവർക്ക് ലഭിക്കുന്നു.
ഡികംപ്രസ്സ് ചെയ്ത വായുവിനായോ അടിയന്തര ഘട്ടങ്ങളിൽ ഉപയോഗിക്കുന്നതിനായോ അധികമായി ഒരു സിലിണ്ടർ കൊണ്ടുപോകുന്നതാണ്.
സ്കൂബ ഡൈവിംഗിൻറെ ചരിത്രം സ്കൂബ ഉപകരണത്തിൻറെ ചരിത്രവുമായി അടുത്ത് ബന്ധപ്പെട്ടതാണ്.
ഇരുപതാം നൂറ്റാണ്ടിൻറെ ആരംഭത്തിൽ വെള്ളത്തിനടിയിൽ ശ്വസനം സാധ്യമാക്കുന്ന രണ്ട് തരത്തിലുള്ള രൂപകൽപ്പന തയ്യാറാക്കപ്പെട്ടു.
ഓപ്പൺ സർക്യൂട്ടും ക്ലോസ്ഡ് സർക്യൂട്ടും.
ഓപ്പൻ സർക്യൂട്ടിൽ ഡൈവർ പുറത്തേക്കു വിടുന്ന ശ്വാസം നേരിട്ട് വെള്ളത്തിലേക്ക് പോവുന്നു, അതേ സമയം ക്ലോസ്ഡ് സർക്യൂട്ടിൽ ഡൈവർ പുറത്തേക്ക് വിടുന്ന ശ്വാസത്തിൽനിന്നും ഓക്സിജൻ ഫിൽറ്റർ ചെയ്തു വീണ്ടും ഓക്സിജൻ സിലിണ്ടറിലേക്ക് പോവുന്നു.
സെൽഫ് കണ്ടെയ്ന്റ് അണ്ടർവാട്ടർ ബ്രീതിംഗ് അപ്പാരറ്റസ് എന്ന വാക്കിൻറെ ചുരുക്ക രൂപമാണ് സ്കൂബ.
രണ്ടാം ലോകമഹായുദ്ധകാലത്ത് അമേരിക്കക്കാരായ ക്രിസ്ത്യൻ ജെ. ലാംബർട്ട്സനാണ് ഇത് കണ്ടുപിടിച്ചത്.
ശ്വാസം പിടിച്ചുകൊണ്ടോ വെള്ളത്തിനു പുറത്തുനിന്നും കുഴൽ വഴി വായു കൊടുത്തൊ ഉള്ള മുങ്ങലുകൾക്ക് സഞ്ചാര സ്വാതന്ത്ര്യം കുറവായിരിയ്ക്കും.
സ്കൂൾ ആപ്പ് (School App) വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
കേരളത്തിലെ അധ്യാപകർ  ഉപയോഗിക്കുന്ന ഒരു മൊബൈൽ ആപികേശൻ ആണ് സ്കൂൾ ആപ്പ് അധ്യാപകർക്കും, വിദ്യാർത്ഥികൾക്കും ഉപകാരപ്പെടുന്ന ആഡ്രോയിഡ് .
ആപ്ലിക്കേഷൻ തയ്യാറാക്കിയത് മണ്ണാർക്കാട് തിരുവിഴാംകുന്ന് സി പി എ യു പി സ്ക്കുൾ അധ്യാപകനായ ഹാരിസ് മാസ്റ്ററാണ്.
അധ്യാപകർക്കും വിദ്യാർത്ഥികൾക്കും ഏറെ സഹായകരമാകുന്ന  ഈമൊബൈൽ ആപ്ലിക്കേഷൻറെ സവിശേഷതകൾ.
➤സ്ക്കൂളുമായി ബന്ധപെട്ട വാർത്തകളും മറ്റും നോട്ടിഫിക്കേഷനായി ലഭിക്കുന്നു
➤സംമ്പൂർണ്ണ , സ്പാർക്ക്, Gain PF ,സ്കോളർഷിപ്പുകൾ, MDM തുടങ്ങി സ്ക്കൂളുമായി ബന്ധപെട്ട എല്ലാ പോർട്ടലുകളും മൊബൈലിൽ നിന്ന് തന്നെ ഉപയോഗിക്കാം.
➤സ്ക്കൂളുമായി ബന്ധപെട്ട എല്ലാ ഫോമുകളും (600 ൽ അധികം ഫോമുകൾ)
➤സ്ക്കൂളിൽ ആവശ്യമായി വരുന്ന യൂസർ മാന്വലുകൾ,സ്ക്കൂളിൽ അവശ്യമായി വരുന്ന സോഫ്റ്റ് വെയറുകൾ
➤ കേരളത്തിലെ മുഴുവൻ സ്ക്കൂളുകളിലെയും സ്റ്റാഫ് ലിസ്റ്റ്.
➤കേരളത്തിലെ മുഴുവൻ AEO, DEO ,DDO മറ്റു വിദ്യാഭ്യാസ ഓഫീസുകൾ എന്നിവിടങ്ങളിലെ കോൺടാക്റ്റ് നമ്പറുകൾ ഈ മെയിൽ ഐഡികൾ
➤വിദ്യാഭ്യാസ വകുപ്പിൽ നിന്നുള്ള ഓർഡറുകൾ ,സർക്കുലറുകൾ.
➤ഒന്നു മുതൽ പ്ലസ് ട്ടു വരെയുള്ള ടെക്സ്റ്റ് ബുക്കുകൾ ,ഹാന്റ് ബുക്കുകൾ, വർക്ക് ഷീറ്റുകൾ ഓഡിയോ  വീഡിയോ റിസോഴ്സുകൾ, കൂടുതൽ റഫറൻസ് ലഭ്യമാകുന്ന  ലിങ്കുകൾ പ്രസന്റേഷനുകൾ എന്നിവ.
➤മറ്റു ഡിക്ഷണറി  ആപുകൾ ഇൻസ്റ്റാൾ ചെയ്യൊണ്ട ആവശ്യമില്ല.
➤ ഈ ലൈബ്രറി എന്ന പേജിലൂടെ മലയാളം വാർത്തകൾ ലഭ്യമാണ്.
ന്യൂസ് ഹണ്ട് പോലുള്ള   ആപുകൾ ഇൻസ്റ്റാൾ ചെയ്യൊണ്ട ആവശ്യമില്ല
➤സമഗ്ര റിസോഴ്സസ് എന്ന പേജിലൂടെ IT@School ന്റെ പുതിയ റിസോഴ്സ് പോർട്ടലായ സമഗ്ര ഉപയോഗിക്കാം.
➤റിസോഴ്സ് ബ്ലോഗ്സ്  എന്ന പേജിലൂടെ  കേരളത്തിലെ അധ്യാപകരുടെ  ബ്ലോഗുകളും ലഭ്യമാണ്.
➤സർവീസ് / ICT സഹായങ്ങൾ .
technology blog Archived 2019-07-15 at the Wayback Machine .
സ്കൂൾ മാസ്റ്റർ
ഒരു ഗുജറാത്തികഥയെ ആസ്പദമാക്കി ബി.ആർ. പന്തലു നിർമിച്ച മലയാളചലച്ചിത്രമാണ് സ്കൂൾ മാസ്റ്റർ .
1958-ൽ കന്നടത്തിലാണ് ചലച്ചിത്രം ആദ്യമായി നിർമിച്ചത്.
അതിനുശേഷം ബി.ആർ. പന്തലു തന്നെ ഈ ചിത്രം മലയാളം , തമിഴ് , തെലുഗു , ഹിന്ദി എന്നീ ഭാഷകളിൽ നിർമ്മിക്കുകയായിരുന്നു.
സാവിത്രി പിക്ചേഴ്സിന്റെ ബാനറിൽ നിർമിച്ച ഈ ചിത്രം 1964 ഏപ്രിൽ 4-ന് സെൻട്രൽ പിക്ചേഴ്സ് വിതരണത്തിനെത്തിച്ചു.
അഭിനേതാക്കൾ തിക്കുറിശ്ശി പ്രേം നസീർ ബഹദൂർ ടി.എസ്. മുത്തയ്യ വിധുബാല കെ. ബാലാജി ശിവാജി ഗണേശൻ എസ്.പി. പിള്ള അംബിക രാഗിണി ആറന്മുള പൊന്നമ്മ പങ്കജവല്ലി ഷൗക്കാർ ജാനകി പിന്നണിഗായകർ എ.എം. രാജ എ.പി. കോമള യേശുദാസ് എം.എസ്. രാജേശ്വരി പി. ലീല പി. സുശീല പി.ബി. ശ്രീനിവാസ് ടി. ശാന്ത അണിയറപ്രവർത്തകർ സംവിധായകൻ - എസ്.ആർ. പുട്ടണ്ണ നിർമാതാവ് - ബി.ആർ. പന്തലു സംഭാഷണം - പൊൻകുന്നം വർക്കി ഗാനരചന - വയലാർ രാമവർമ സംഗീതം - ജി. ദേവരാജൻ അവലംബം പുറത്തേക്കുള്ള കണ്ണികൾ
യുറ്റ്യൂബിൽ ചലച്ചിത്രം സ്കൂൾ മാസ്റ്റർ
സ്കൂട്ട്മരം ഇംഗ്ലീഷ് വിലാസം https://ml.wikipedia.org/wiki/Spathodea_campanulata